recursal/SuperWikiNEXT-32B huggingface dataset:
**பணிமுன் பயிற்சி** என்பது மாணவர்களுக்கு கற்பிப்பதற்காக ஆசிரியர்களை உருவாக்கும் கல்வி நிகழ்ச்சி ஆகும். ஆசிரியர் பயிற்சி மாணவர்கள் பயிலும் துறை ஆகும்.ஆசிரியர் பயிற்சி பயில்வதற்கு முன் ஏதாவது ஒரு பட்டம் பெற்றிருத்தல் (தமிழ்,ஆங்கிலம்,கணிதம்,அறிவியல்,வரலாறு,புவியியல்) கட்டாயமாகும்.

பள்ளிக்கல்வி அமைப்பு
--------------------

நமது பள்ளிக்கல்வி முறையில் பலநிலைகள் உள்ளன.ஆசிரியரின் கற்பிக்கும் முறையும் திறனும் ஒவ்வொரு நிலைக்கும் வேறுபடுகின்றன.அந்நிலைக்கு எற்றவாறு ஆசிரியர்கள் உருவாக்கப்படவேண்டும்.இதனை கருத்தில் கொண்டு இந்திய கல்விக் குழு 1882 தொடக்க, உயர்நிலை ஆசிரியர்களுக்கென தனித்தனி ஆசிரியர் கல்வி பயிற்சிகள் வழங்க திட்டமிட்டது.இதனால் பின்வரும் ஆசிரியர் கல்விப் படிப்புகள் வழங்கபட்டு வருகின்றன.

* மழலையர் கல்விச் சான்றிதழ்
* ஆசிரியர் கல்வி பட்டயம்
* இளநிலைக் கல்வியியல் பட்டம்
* முதுநிலைக் கல்வியியல் பட்டம்
* ஆய்வியல் நிறைஞர்
* ஆய்வியல் முனைவர்

### மழலையர் கல்விச் சான்றிதழ்

அரசு ஒப்புதல் பெற்ற நிறுவனங்கள் மேல்நிலைக் கல்வி முடித்தவர்களுக்கு 2 ஆண்டு காலக் கல்வியாக வழ்ங்குகிறது. இவர்கள் கிண்டர்கார்டன் பள்ளிகள்,மாண்டிசோரி முறை பள்ளிகள், சிறார் பள்ளிகள், அங்கன்வாடி பள்ளிகள், மழலையர் கல்வி மையங்களில் பணிப்புரிய தகுதி வாய்ந்தவர்கள் ஆவர்.

#### ஆசிரியர் கல்விப் பட்டயச் சான்றிதழ்

மாவட்ட ஆசிரியர் கல்விப் பயிற்சி நிறுவனங்கள், ஆசிரியர் பயிற்சி நிறுவனங்களில் மேல்நிலைக் கல்வி முடித்தவர்களுக்கு 2 ஆண்டு கால கல்வியாக வழ்ங்குகிறது.. இவர்கள் 1-5 வகுப்பு வரையிலான தொடக்கப் பள்ளிகளில் பணிப்புரிய தகுதி வாய்ந்தவர்கள் ஆவர்.

##### இளநிலைக் கல்வியியல்

இளங்கலை அல்லது முதுகலை பட்டம் பெற்ற பின் ஆசிரியர் பணிக்குச் செல்ல வேண்டியவர்கள் இளங்கலை கல்வியியல் பட்டம் பயில்வது கட்டாயம். பல்கலைக்கழகத்திலுள்ள கல்வியியல் துறையில் கல்வி பயிலலாம் இளங்கலை பட்டத்துடன் இக்கல்வி பயின்றவர்கள் பட்டதாரி ஆசிரியர் எனவும் முதுகலை பட்டத்துடன் இக்கல்வி பயின்றவர்கள் முதுகலை பட்டதாரி ஆசிரியர் எனப்படுவர்.

###### முதுகலைக் கல்வியியல்

இளநிலைக் கல்வியியல் பட்டம் பெற்றவர்கள் மட்டுமே இக்கல்வி பெற முடியும்.இவர்கள் ஆசிரியர் பயிற்றுநர்களாக பணிபுரிய தகுதி வாய்ந்தவர்கள் ஆவர்.

###### ஆய்வியல் நிறைஞர் பட்டம்

முதுநிலைக் கல்வியியலில் 55% மதிப்பெண் பெற்றவர்கள் மட்டுமே இக்கல்வி பெற முடியும்.ஆசிரியர் பயிற்றுநர்கள் குறைந்த பட்சம் 2 ஆண்டுகள் தங்கள் ஆராய்ச்சித் திறனை மேம்படுத்திக்கொள்ள இக்கல்வி பயன்படுகிறது.இக்கல்வி பயின்றவர்கள் கல்வியியல் கல்லூரிகளில் பணிபுரிய தகுதி வாய்ந்தவர்கள் ஆவர்.

###### ஆய்வியல் முனைவர் பட்டம்

ஆய்வியல் நிறைஞர் பட்டத்தில் 55% மதிப்பெண் பெற்றவர்கள் மட்டுமே இக்கல்வி பெற முடியும்.முழு நேரமாகவோ, பகுதி நேரமாகவோ 3 ஆண்டுகள் பயில வேண்டும்.

மேற்கோள்கள்
-----------


```
.
```

1. ↑  வளநூல் குழு (2009). *ஆசிரியர் கல்விக் கட்டமைப்பு பக்க எண்185-187*. தமிழ்நாட்டுப் பாடநூல் கழகம்,சென்னை. பக். பக்க எண்185-187.
**பட்டாபி சுந்தர இராமன்** (P. S. Raman) (பிறப்பு: நவம்பர் 7, 1960) என்பவர் ஒரு இந்திய மூத்த வழக்கறிஞரும், தமிழகத்தின் முன்னாள் அரசு தலைமை வழக்கறிஞரும் ஆவார். இவர் முன்னாள் அரசு தலைமை வழக்கறிஞரும் திராவிட முனேற்றக் கழக அரசியல்வாதியுமான வி. பி. ராமனின் இளைய மகன் ஆவார்.

ஆரம்பகால வாழ்க்கை
-----------------

பட்டாபி சுந்தர இராமன் 1960 நவம்பர் 7 அன்று பிறந்தார். இவரது தந்தை வழக்கறிஞர் வி. பி. ராமன் ஆவார், வி. பி. இராமன் 1977 முதல் 1979 வரை தமிழகத்தின் அரசு தலைமை வழக்கறிஞராக பணியாற்றினார்.   பி. எஸ். இராமனின் அண்ணன் பிரபல நடிகரான மோகன் வி. ராமன் ஆவார். 

சுந்தர இராமன் தனது பள்ளிப்படிப்பை சென்னை வித்யா மந்திரில் முடித்து, சென்னை லயோலா கல்லூரியில் வணிவியலில் பட்டம் பெற்றார்.  பின்னர் இராமன் சென்னை சட்டக் கல்லூரியில் சட்டப் மயின்று பட்டம் பெற்றார்.

தொழில்
------

இராமன் 1985 இல் ஒரு வழக்கறிஞராக தொழில் செய்யத் தொடங்கினார்  மற்றும் 1991 இல் தனது தந்தையின் மரணத்திற்கு பிறகு இராமன் அண்ட் அசோசியேட்ஸ் என்ற சட்ட நிறுவனத்தை நிறுவினார். 
இராமன் சென்னை உயர்நீதிமன்றத்திலும், இந்திய உச்ச நீதிமன்றத்திலும் வழக்கறிஞர் பயிற்சியை மேற்கொண்டார்.  2004 செப்டம்பரில், மெட்ராஸ் உயர்நீதிமன்றத்தின் மூத்த வழக்கறிஞராக பணியமர்ந்தார்.  தமிழக அரசின் கூடுதல் தலைமை வழக்கறிஞராக இருந்த ஆர் முத்துசாமி பதவி விலகியதையடுத்து, 2006 சூன் 11 அன்று, ஆர். முத்துக்குமாரசாமிக்கு பதிலாக ராமன் கூடுதல் வழக்கறிஞராக நியமிக்கப்பட்டார்.  தமிழக அரசின் தலைமை வழக்கறிஞராக இருந்த ஜி. மாசிலாமணி பதவி விலகியதையடுத்து, ராமன் 2009 சூலை 29 அன்று தமிழ்நாட்டின் அரசு தலைமை வழக்கறிஞராக ஆனார்.

மேற்கோள்கள்
-----------

1. 1 2 3 4  "Raman appointed Advocate-General". *தி இந்து*. July 30, 2009 இம் மூலத்தில் இருந்து நவம்பர் 8, 2012 அன்று. பரணிடப்பட்டது.. .
2. 1 2 3 4  "Raman named new Advocate-General". *டெக்கன் குரோனிக்கள்*. July 30, 2009. . 
[*தொடர்பிழந்த இணைப்பு*]
3. ↑  "Government appoints three additional Advocate-Generals". *The Hindu*. June 11, 2006 இம் மூலத்தில் இருந்து ஜூன் 16, 2006 அன்று. பரணிடப்பட்டது.. .
தோட்டத்திருவிழா என்பது தோட்டக்கலை, தோட்டவடிவமைப்பு, இயற்கையை ரசித்தல் மற்றும் இயற்கை கட்டமைப்புகலை ஆகியவற்றைக் கொண்டாட நடத்தப்படும் திருவிழா மற்றும் காட்சிப்படுத்துதல் ஆகும். உள்ளூர் தோட்டத்திருவிழாக்கள், அரசு தோட்டத்திருவிழாக்கள், தேசிய தோட்டத்திருவிழாக்கள் மற்றும் சர்வதேச தோட்டத்திருவிழாக்கள் ஆகிய தோட்டத்திருவிழாக்கள் உள்ளன. செர்மனியின் புகா என்ற தோட்டக்கலை நிகழ்ச்சியில் இருந்து இந்த யோசனை உருவானது. பிரிட்டன் நாடு 1984–92 காலங்களில் ஐந்து தோட்டத்திருவிழாக்களை நடத்தியுள்ளது. ஆனால் தோட்ட நிலங்களை திருவிழாவிற்கு பின் பயன்படுத்துவது குறித்து எந்த திட்டமும் வகுகப்படாததால் திருவிழாக்கள் பிசகிவிட்டன.

### அங்கீகாரம்

ஒரு நிகழ்ச்சி தேசிய கண்காட்சியாக தகுதி பெற, பி.ஐ.இ என்ற அமைப்பால் அங்கரீக்கப்படவேண்டும். இந்த அமைப்பு ஒரு தேசிய மாநாட்டில் உருவாக்கப்பட்டு, 1928-ல் பாரீசில் கையெழுத்திடப்பட்டது. ஒரு நிகழ்ச்சியை ஐ.ஏ.எச்.பி என்ற அமைப்பும் அங்கீகரிக்கலாம். தேசிய கண்காட்சியாக தகுதி பெற, மத்திய அரசால் அந்த தோட்டத்திருவிழா அங்கீகரிக்கப்பட வேண்டும்.

#### மலர் கண்காட்சி

தோட்டவடிவமைப்பு என்பது மிகப் பிரபலமாகி வருவதாலும் தொலைக்காட்சிகளில் ஒளிபரப்பப்படுவதாலும், தற்காலிக, நிரந்தர, பணிசார்ந்த, பணிசாரா தோட்டத்திருவிழாக்கள் அதிகமாகிக் கொண்டே வருகின்றன. பிரான்சு நாட்டில் சாமாண்ட் என்ற இடத்தில் நடைபெற்ற சர்வதேச தோட்டத்திருவிழா மிகப் பிரபலமானது. இருப்பினும் சாமாண்ட் பி.ஐ.இ அமைப்பின் வரையரைக்குள் வரவில்லை. மற்ற நிகழ்ச்சிகளில் தோட்டக் கட்டமைப்பு ஏற்படுத்தப்பட்டாலும் அவை மலர் கண்காட்சிகளாகவே விவரிக்கப்பட்டன. இதற்கு சிறந்த உதாரணம் செல்சியா மலர் கண்காட்சி. இதில் தோட்டக் கட்டமைப்பிற்கு முக்கியத்துவம் அளிக்கப்பட்டது, இலண்டனில் உள்ள அபூர்வ தோட்டங்கள் மற்றும் தோட்டக்கலைகள் 2012ல் நடைபெற்ற செல்சியா நிகழ்வுகளில் இருந்து உருவானதாகும்.

வெளி இணைப்புகள்
---------------

விக்கிமீடியா பொதுவகத்தில்,  
 ***Garden festivals***   
என்பதில் ஊடகங்கள் உள்ளன. 

* AIPH official website
* BIE official website
**"குழந்தைகளுக்கான தேசிய செயல் திட்டம்"** (*National Action Plan for Children*) என்பது நியூயார்க்கில் உள்ள ஐக்கிய நாடுகள் பொதுச் சபையின் குழந்தைகள் பற்றிய 2002 சிறப்பு அமர்வைத் தொடர்ந்து ஏற்படுத்தப்பட்ட ஒரு தேசிய அறிக்கையாகும். பல நாடுகள் 2002 முதல் தங்கள் சொந்த செயல் திட்டத்தினை உருவாக்கி வருகின்றன. இந்தியாவில், குழந்தைகளுக்கான தேசிய செயல் திட்டம் என்பது இந்திய அரசாங்கத்தின் முன்முயற்சியாகும். இது குழந்தைகள் தங்கள் உரிமைகளை அனுபவிப்பதையும் அவர்களின் ஒட்டுமொத்த வளர்ச்சிக்கு அவசியமான பல சேவைகளை அணுகுவதையும் உறுதி செய்கிறது. குழந்தைகளுக்கான தேசிய செயல் திட்டம் 2013-இல் தொடங்கப்பட்டது. இத்திட்டம், நாட்டில் உள்ள அனைத்து குழந்தைகளின் தேவைகளை நிவர்த்தி செய்ய முயல்கிறது. இது மிகவும் ஒதுக்கப்பட்ட மற்றும் பாதிக்கப்படக்கூடியவர்களை மையமாகக் கொண்டது. குழந்தைகள் தொடர்பான கொள்கைகள் மற்றும் திட்டங்களைச் செயல்படுத்துவதற்கான விரிவான கட்டமைப்பை இத்திட்டம் வழங்குகிறது.

வெளி இணைப்புகள்
---------------

* UNICEF - "குழந்தைகளின் உரிமைக்கான மாநாடு"
* உலகளாவிய NPA களின் பட்டியல்

மேற்கோள்கள்
-----------

* "Key documentation for Canada's NPA". Government of Canada. .
* "Special Session on Children - UNICEF". unicef.org. .
* "Convention on the Rights of the Child". UNICEF. .
**பட்டினத்தார்**, 1936 ஆம் ஆண்டு வெளிவந்த தமிழ்த் திரைப்படமாகும். முருகதாசாவின் (முத்துசுவாமி ஐயர்) இயக்கத்தில் வெளிவந்த இத்திரைப்படத்தில் எம். எம். தண்டபாணி தேசிகர், வி. என். சுந்தரம், பி. ஜி. வெங்கடேசன், டி. ஆர். முத்துலட்சுமி ஆகியோர் நடித்திருந்தனர்.

11ம் நூற்றாண்டில் வாழ்ந்த பட்டினத்தடிகளின் வரலாற்றை ஒட்டி மூன்று திரைப்படங்கள் வெளிவந்திருந்தன. முதலாவது 1935 ஆம் ஆண்டில் சுந்தரமூர்த்தி ஓதுவார் பட்டினத்தாராக வெளிவந்த 1935 பட்டினத்தார் திரைப்படம் படுதோல்வி அடைந்தது. அடுத்த ஆண்டிலேயே தேசிகர் பட்டினத்தாராக நடித்த இத்திரைப்படம் வெளிவந்தது. பின்னர் 1962 இல் டி. எம். சௌந்தரராஜன் நடித்த 1962 பட்டினத்தார் படம் வெளிவந்தது. இந்த மூன்று திரைப்படங்களில் தேசிகர் நடித்த 1936 திரைப்படமே பெரு வெற்றியை அடைந்தது. சென்னை பிராட்வே திரையரங்கில் மட்டும் இது 25 வாரங்கள் ஓடியது.

இத்திரைப்படத்தில் மொத்தம் 52 பாடல்கள் இடம்பெற்றிருந்தன. தண்டபாணி தேசி­கரே இசை­ய­மைத்து, பெரும்பாலான பாடல்களைப் பாடியிருந்தார்.

வேல் பிக்சர்ஸ் நிறுவனத்தின் எம். டி. ராஜன் இத்திரைப்படத்தைத் தயாரித்திருந்தார். முருகதாசா என அழைக்கப்படும் முத்துசாமி ஐயர் (பிறப்பு: 1900) இதனை இயக்கியிருந்தார். கே. ராம்நாத், மற்றும் ஏ. கே. சேகர் ஆகியோரின் ஒளிப்பதிவில் வெளியானது. இத்திரைப்படத்தின் பிரதி இப்போது கிடைப்பதில்லை.

இவற்றையும் பார்க்க
------------------

* பட்டினத்தார் (1935 திரைப்படம்)
* பட்டினத்தார் (1962 திரைப்படம்)

மேற்கோள்கள்
-----------

1. 1 2  ராண்டார் கை (17 அக்டோபர் 2008). "Pattinathaar 1936". தி இந்து.. பார்த்த நாள்: 30 ஆகத்து 2014.
**ஸ்டானிஸ்லாஸ் வாவ்ரின்கா**  (இசுட்டான் வாவ்ரின்கா) (*Stanislas Wawrinka*, லோசானில் பிறப்பு: 28 மார்ச் 1985) ஓர் சுவிஸ் நாட்டு தொழில்முறை டென்னிஸ் விளையாட்டுக்காரர். இவரது தந்தை செருமானியராதலால் செருமானியக் குடியுரிமையும் கொண்டவர். தனது உயரிய தரவரிசை இடமான 9ஐ சூன் 9, 2008இல் பிடித்தார். பின்கை ஆட்டத்தில் சிறந்தவராகவும் களிமண் தரையில் சிறந்த ஆட்டக்காரராகவும் தன்னைக் கருதுகிறார். பெய்ஜிங்கில் நடந்த ஒலிம்பிக் போட்டிகளில் சுவிட்சர்லாந்திற்கு ஆடவர் இரட்டையர் டென்னிசுப் போட்டியில் ரோஜர் பெடரருடன் இணைந்து தங்கப் பதக்கம் பெற்றுத் தந்துள்ளார். இவர்கள் இருவருக்கும் 2008ஆம் ஆண்டின் சுவிஸ் அணி என்ற விருதும் கிடைத்தது. இவரது பின்கை ஆட்டம் மிகவும் வலிமை மிக்கதாக ஜான் மக்கன்ரோ கருதுகிறார். ஆசுத்திரேலிய ஓப்பன், பிரெஞ்சு ஓப்பன், யூ. எசு. ஓப்பன் என மூன்று டென்னிசு பெருவெற்றி தொடரை (கிராண்டு சிலாம்) கைப்பற்றியுள்ளார்.

2014 பிரெஞ்சு ஓப்பனுக்கு முன் தன் பெயரை இசுடேன் வாவ்ரின்கா என்று மாற்றிக்கொள்ள தொழில்முறை டென்னிசு ஆட்டக்காரர்களின் கூட்டமைப்பு அனுமதி அளித்தது. பெயர் மாற்றம் தொடர்பாகவும் சுருக்க பெயர் தொடர்பாகவும் செய்தியாளர் சந்திப்பை நடத்த திட்டுமிட்டுள்ளார்

சூன் 7,2015 நிலவரப்படி டென்னிசு தொழில்முறை விளையாட்டுக்காரர்கள் சங்கம் உலகத்தரவரிசையில் 4ஆம் இடத்தில் உள்ளார். 2015ஆம் ஆண்டு பிரெஞ்சு ஓப்பன் பட்டத்தை நோவாக் ஜோக்கொவிசை எதிர்த்து **6**-4 4-6 3-**6** 4-**6** என்ற கணக்கில் வென்றார்.
2016ஆம் ஆண்டு யூ. எசு. ஓப்பன் தொடரில் நோவாக் ஜோக்கொவிசை எதிர்த்து 6–7(1–7), 6–4, 7–5, 6–3 என்ற புள்ளி கணக்கில் வாகை சூடினார்.

மேற்கோள்கள்
-----------

1. ↑  "Murray v Wawrinka as it happened". *BBC News*. 29 June 2009.. பார்த்த நாள்: 24 May 2010.
2. ↑  "French Open to be first tournament for "Stan" Wawrinka" இம் மூலத்தில் இருந்து 2020-02-27 அன்று. பரணிடப்பட்டது.. .

வெளியிணைப்புகள்
---------------

விக்கிமீடியா பொதுவகத்தில்,  
 ***ஸ்டானிசுலஸ் வாவ்ரின்கா***   
என்பதின் ஊடகங்கள் உள்ளன. 

* ஏடிபி தளத்தில் ஸ்டானிசுலஸ் வாவ்ரின்கா பக்கம்
* டேவிசுக் கோப்பை தளத்தில் ஸ்டானிசுலஸ் வாவ்ரின்கா பக்கம்
* Stan Wawrinka பரணிடப்பட்டது 2010-12-19 at the வந்தவழி இயந்திரம் Official Site
Jay Chou at a promotional event for *Kung Fu Dunk* in January 2008
**ஜே சோ** (பிறப்பு 18 ஜனவரி 1979) தாய்வான் நாட்டைச் சேர்ந்த பிரபல இசைக்கலைஞர், பாடகர், பாடலாசிரியர், இசைத் தயாரிப்பாளர் மற்றும் நடிகர் ஆவார்.

கடந்த 2000-ஆவது ஆண்டில் அவருடைய முதல் பாடல் தொகுப்பான ஜே வெளியானது. அதனை அல்பா இசை என்ற நிறுவனம் வெளியிட்டது. அது ஆசியா முழுவதும் குறிப்பாக தய்வான், சீனா, ஆங்காங்கு, சிங்கப்பூர், மலேசியா, இந்தோனேசியா, கொரியா, ஜப்பான் மற்றும் மேற்குலகில் வாழ்கின்ற புலம்பெயர் ஆசிய சமூகத்தினர் மத்தியில் பெரும் வரவேற்பை பெற்றது. ஏறத்தாழ 30 லட்சம் ஆல்பம் இதுவரை விற்பனையாகியுள்ளது. அது மட்டுமின்றி பல விருதுகளையும் அது பெற்றுத் தந்திருக்கின்றது. அவரது ஆல்பத்தில் பாடிய பிற பாடகர்களுக்காகவும் ஜே சோ பாடல்களையும் எழுதியிருக்கின்றார். . கடந்த 2003-ஆம் ஆண்டில் பிரபல டைம்ஸ் இதழின் முகப்பில் அவரைப் பற்றிய விவரணக் கட்டுரை வெளியிடப்பட்டது, ஆசிய பாப்பிசையின் புதிய மன்னன் என அவரைப் பற்றி அவ் இதழ் புகழாரமும் சூடியது. அதன் பின் ஆறுமுறை உலகப் பயணங்களை மேற்கொண்டு, பல பெருநகரங்களில் இசை நிழச்சியை நடத்தியிருக்கின்றது. அந்த இசை நிகழ்ச்சிகளை ஏறத்தாழ 1 கோடி பேர் கண்டு களித்துமிருக்கின்றனர்.
குறிப்புகள்
-----------

1. 1 2 3 4 5  Wang, Ching-yi; Hsiao, Scully (22 December 2014). "Pop star Jay Chou confirms marriage plan" இம் மூலத்தில் இருந்து 27 December 2014 அன்று. பரணிடப்பட்டது... பார்த்த நாள்: 28 December 2014.
**கை. கொளந்தபாளையம்** என்பது இந்தியாவின், தமிழ்நாட்டின், நாமக்கல் மாவட்டம், பரமத்தி பரமத்தி-வேலூர் வட்டத்தில் அமைந்துள்ள ஒரு சிற்றூர் ஆகும். இங்கே வசிக்கும் மக்களின் கூற்றுப்படி 2023 ஆம் ஆண்டில் 100 தலைக்கட்டுக்கும் (குடும்பங்கள்) குறைந்த அளவில் மக்கள் வசிக்கும் இடமாக உள்ளது.

இதே வட்டத்தில் உள்ள இன்னொரு ஊரின் பெயரும் கொளந்தபாளையமாக அமைந்த நிலையில் இந்த ஊரின் பெரும்பான்மை மக்களின் சாதி சொல்லை குறிக்கும் வகையில் K (கை) முன்னொட்டு சேர்த்து வழக்கப்பட்டுவருகிறது.

அமைவிடம்
--------

இந்த ஊர் மாவட்ட தலைநகர் நாமக்கல்லில் இருந்து வடமேற்கே 20 கிலோமீட்டர் தொலைவிலும், திருச்செங்கோடு நகரின் தென்கிழக்கில் 27 கிலோமீட்டர் தொலைவிலும் அமைந்துள்ளது. இந்த ஊர் வேலகவுண்டம்பட்டியில் இருந்து 6 கிலோமீட்டர் தொலைவில் உள்ளது. 

இந்த ஊர் கபிலர்மலை சட்டமன்ற தொகுதிக்கும், நாமக்கல் நாடாளுமன்ற தொகுதிக்கும் உட்பட்டது.

உள்கட்டமைப்பு வசதிகள்
---------------------

அருகில் உள்ள சிறு மற்றும் பெரு நகரங்குளுடன் மோட்டார் பயணம் செய்ய ஏதுவாகத் தார்ச்சாலை உள்ளது. தினமும் மூன்று முறை நாமக்கல்லில் இருந்தும், இரண்டு முறை திருச்செங்கோட்டில் இருந்தும் அரசு பேருந்து வசதி உள்ளது. கிராமத்தில் மின்சார இணைப்பும், தொலைக்காட்சி இணைப்புகளும் பல வீடுகளில் காணப்படுகிறன்றன. பல ஆண்டுகளாக வாரச் சந்தை ஞாயிற்றுக் கிழமைகளில் செயல்பட்டு வருகிறது. சந்தையில் வேளாண் அறுவடைப் பொருட்களும், வீட்டு உபயோக பொருட்களும், திண்-பண்டங்களும் கிடைக்கும்.

பள்ளி
-----

இது மிகச் சிறிய ஊராக இருப்பினும், ஊரின் தெற்கே அரசினர் பள்ளிகள் செயல்பட்டுவருகிறது. 1983 தோற்றுவிக்கப்பட்ட இப்பள்ளியில் பள்ளி, ஆண் பெண் இருபாலருக்கும் பொதுப்பள்ளியாக இயங்கிவருகிறது. தொடக்க வகுப்புகள் முதல் உயர் வகுப்பு வரை தமிழ்நாடு மாநில அரசின் பாடத்திட்டத்தின் படி செயல்பட்டுவருகிறது. தமிழ்வழி கல்வி புகட்டும் கல்விச்சாலை ஆகும்.

தொழில்
------

இந்த ஊரின் உள்ளே கைத்தறி நெசவும், புறத்தில் விவசாயமும் முக்கியத் தொழிலாக விளங்கிய இவ்வூரில் நகரமயமாக்கலுக்குப் பின்னர் வருடாவருடம் புறக்குடி பெயர்வு மிக அதிகமாகியது. விசைத்தறிகளின் வளர்ச்சியும், கைத்தறி பொருட்களுக்குச் சந்தையின்மையும் காரணியாகக் கூறப்படுகிறது. குடிபெயர்வில், நிறையக் குடும்பங்கள் ஈரோடு, தாராபுரம், அந்தியூர்,பள்ளிபாளையம், திருச்செங்கோடு போன்ற அருகாமை நகரங்களுக்கு நகர்ந்துள்ளனர்.

கோயில்கள்
---------

ஊரின் மையத்தில் பாவடி திடல் அருகே மாரியம்மன் கோவில், முத்துக்குமார சாமி கோவில்,விநாயர் கோவிலும், புடவைக்காரி அம்மன் கோவில்களும், ஏழு கன்னிமார் கோவிலும் அமைந்துள்ளது.

குறிப்புகள்
-----------
மனிதனின் மனம் முடிவெடுக்க முடியாமல் தவிப்பதுதான் **மனப்போராட்டம்** ஆகும்.

வகைகள்
------

மனபோராட்டம் பின்வருமாறு மீவகைப்படும்.

1. அணுகுதல் -அணுகுதல் மனப்போராட்டம்
2. விலகுதல்-விலகுதல் மனப்போராட்டம்
3. அணுகுதல்-விலகுதல் மனப்போராட்டம்

### அணுகுதல்-அணுகுதல் மனப்போராட்டம்

மனிதர் விரும்பும் இரண்டு வகை இலக்குகளில் ஒன்றைத் தேர்வு செய்ய அவர் மனம் முடிவெடுக்க முடியாமல் தடுமாறுவதே அணுகுதல்-அணுகுதல் மனப்போராட்டம் ஆகும்.

#### எடுத்துகாட்டு

ஒருவர் தொலைக்காட்சியில் நேரடி ஒளிபரப்பில் மட்டைப்பந்து விளையாட்டைப் பார்க்கவும், அதே நேரம் திரையரங்கில் விரும்பும் நடிகரின் புதிய திரைப்படத்தைக் காணவும் வாய்ப்பு கிடைக்கும்போது, எதனைத் தேர்வு செய்வதெனத் தவிப்பது அணுகுதல் -அணுகுதல் மனப்போராட்டம் ஆகும்.

### விலகுதல்-விலகுதல் மனப்போராட்டம்

மனிதர் விரும்பாத இரண்டு வகை இலக்குகளில் ஒன்றைத் தேர்வு செய்ய அவர் மனம் முடிவெடுக்க , அதிலிருந்து தப்பிக்கவும் அவர் மனம் தடுமாறுவது விலகுதல்-விலகுதல் மனப்போராட்டம் ஆகும்.

எடுத்துகாட்டு==
---------------

ஒரு மாணவர் வீட்டுப் பாடத்தை விரும்பவில்லை. அதைச் செய்யாமல் போனால் ஆசிரியர் திட்டுவார். இரண்டுமே விருப்பமில்லாதபோது மாணவரின் மனம் இரண்டிலும் இருந்து தப்பிக்க நினைப்பது விலகுதல்-விலகுதல் மனப்போராட்டம் ஆகும்.

### அணுகுதல்-விலகுதல் மனப்போராட்டம்

மனிதர் விரும்பும் ஓர் இலக்கு வெறுக்கக்கூடியதாகவும் இருந்தால் மனம் அதை விரும்பவா ? அல்லது வெறுக்கவா எனத் தவிப்பது அணுகுதல்-விலகுதல் மனப்போராட்டம் ஆகும்.

#### எடுத்துகாட்டு

சர்க்கரை நோயாளி இனிப்பு உண்ண நினைப்பது. இனிப்பு உண்ண விருப்பம்.ஆனால் இனிப்பு உண்பதே நோயை அதிகரிக்கும் என்பதால் வெறுப்பு. இது அணுகுதல்-விலகுதல் மனப்போராட்டம் ஆகும்.

மேற்கோள்
--------

1. ↑   *கல்வி மனவியலும் குழந்தைக் கல்வியும்*. மனவெழுச்சி: சாந்தா பப்ளிஷர்ஸ்,சென்னை. 1995. பக். 139,140.
2. ↑  கோகிலா தங்கசாமி (2005). *கல்வி உளவியல்*. மனமுறிவும் மனப்போராட்டமும்: மாநிலா பதிப்பகம்,மதுரை.. பக். 175,176.
**வாணி கணபதி** (Vani Ganapathy), ஒரு இந்திய பரத நாட்டியக் கலைஞர், திரைப்பட நடிகையாவார். 1978 ஆம் ஆண்டில், இவருக்கும் நடிகர் கமல்ஹாசனுக்கும் திருமணம் நடந்தது. பத்து ஆண்டுகளுக்குப் பின்னர் இருவருக்கும் விவாகரத்து ஏற்பட்டது.

ஆரம்பகால வாழ்க்கை
-----------------

இவரின் இயற்பெயர் வாணிபாரதி இவர் தஞ்சாவூரில் ஒரு வைதீக பிராமண குடும்பத்தில் கணபதி ஐயர்–இந்துமாலா தம்பதியதற்கு மூத்த மகளாக பிறந்தார் இவருக்கு மீரா என்ற தங்கை உள்ளார். வாணி டி. ஏ. ராஜலட்சுமியிடம் கல்கத்தாவில் மூன்று வயதில் நடன பயிற்சி தொடங்கினார். பிறகு தன் சிறு வயதிலேயே பம்பாய் சென்றார் அங்கு அவரது கல்வியும், பயிற்சியும் தொடர்ந்தது.

நடன வாழ்க்கை
------------

இவரின் ஏழு வயதின்போது நடனமாடத் துவங்கினார். தன்னுடைய நடனத்திற்காக உலகம் முழுவதும் பயணம் செய்துள்ளார். இவர் சஞ்சாரி என்ற நடனப் பள்ளியைப் பெங்களூரில் நடத்தி, வசித்து வருகிறார்.

திரைப்பட வாழ்வு
---------------

இவர் 1972 இல் பாலிவுட் படங்களில் தனது நடிப்பு வாழ்க்கையைத் தொடங்கினார்.

தனிப்பட்ட வாழ்க்கை
------------------

1978 இல் வாணி நடிகர் கமல்ஹாசனை மணந்தார்.
 இவர் 1975 இல் மேல்நாட்டு மருமகள் திரைப்படத்தில் கமல்ஹாசனுடன் நடித்தார். திருமணம் ஆன பிறகு, வாணி கமலஹாசனின் ஆடை வடிவமைப்பாளராக பல படங்களில் பணியாற்றினார். அவர்கள் பத்து ஆண்டுகளுக்குப் பிறகு 1988 இல் மணமுறிவு செய்துகொண்டனர்.

குறிப்புகள்
-----------

1. ↑
2. ↑
3. ↑
4. ↑  Indiatimes Movies (31 December 2008). "Kamal Haasan made a flowery entry". *The Times of India* (Bennett, Coleman & Co. Ltd) இம் மூலத்தில் இருந்து 21 May 2013 அன்று. பரணிடப்பட்டது.. .
**சேன் காக்சு** (*Jane Hawkes*) பிரிட்டிசு கலை வரலாற்று ஆசிரியர் ஆவார். இவர் ஆங்கிலோ-சாக்சன் காலத்தின் கலை மற்றும் சிற்பத்தில் நிபுணத்துவம் பெற்ற யார்க் பல்கலைக்கழகத்தில் கலை வரலாற்றின் பேராசிரியராக உள்ளார்.

தொழில்
------

காக்சு தனது முனைவர் பட்டத்தினை பிரிட்டிசு அகாடமி உதவித்தொகை மூலம் "இங்கிலாந்தின் வடக்கில் வைக்கிங்கிற்கு முந்தைய காலகட்டத்தின் ஆங்கிலோ-சாக்சன் சிற்பத்தின் அய்கானோகிராபி" மூலம் முடித்தார். இவர் நியூகேசில் பல்கலைக்கழகத்தில் இரண்டு வருட பிந்தைய முனைவர் பெல்லோசிப்பில் பணியாற்றினார். நியூகேசில், எடின்பர்க் பல்கலைக்கழகங்கள், கார்க் பல்கலைக்கழக கல்லூரி மற்றும் அயர்லாந்தின் தேசிய பல்கலைக்கழகம் ஆகியவற்றில் இவர் கற்பித்துள்ளார்.  She is one of the co-investigators of the *Corpus of Anglo-Saxon Stone Sculpture* project.

*கார்பசு ஆப் ஆங்கிலோ-சாக்சன் கல் சிற்பத்* திட்டத்தின் இணை ஆய்வாளர்களில் இவரும் ஒருவர் ஆவார். 

இவர் 2017 ஆம் ஆண்டில் டிசம்பர் மாதத்தில் பழங்கால சங்கத்தின் உறுப்பினராகத் தேர்ந்தெடுக்கப்பட்டார். 

2018 ஆம் ஆண்டு ஏப்ரல் மாதத்தில், கார்க் பல்கலைக்கழகத்தில் செனிபர் ஓரெய்லி நினைவு விரிவுரையை காக்சு வழங்கினார்.

மேற்கோள்கள்
-----------

1. 1 2  "Professor Jane Hawkes". University of York.. பார்த்த நாள்: 27 September 2019.
2. ↑  "The Corpus Team". Corpus of Anglo-Saxon Stone Sculpture.. பார்த்த நாள்: 27 September 2019.
3. ↑  "Fellows Directory: Dr J Hawkes". Society of Antiquaries of London.. பார்த்த நாள்: 27 September 2019.
4. ↑  Hawkes, J. "Venerating the Cross around the year 800 in Anglo-Saxon England (The Jennifer O'Reilly Memorial Lecture University College Cork, 25 April 2018)". University College Cork.. பார்த்த நாள்: 27 September 2019.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* Israel
* United States

 |
| கல்விசார் | 
* ORCID

 |
| மக்கள் | 
* Deutsche Biographie

 |
| மற்றவை | 
* IdRef

 |
**அய்யனகெரே** என்பது இந்தியாவின் கருநாடகத்தின் சகராயபட்னா கிராமத்திற்கு அருகிலுள்ள ஒரு ஏரியாகும். இது சிக்மகளூரில் இருந்து 18 கி.மீ தொலைவில் அமைந்துள்ளது. இந்த ஏரியின் நீராதாரமானது சுமார் 15 கி.மீ தொலைவு வரை உள்ள பல கிராமங்களின் வேளாண் பணிகளுக்கு முக்கிய நீர் ஆதாரமாக உள்ளது. ஏரியில் இருந்து பாசணத்துக்கு தண்ணீர் கொண்டு செல்ல 10 கால்வாய்கள் உள்ளன.

ஏரி
---

இந்த ஏரி முதலில் சகராயபட்னம் என்ற கிராமத்தின் ஆட்சியாளரான ருக்மாங்கத ராயரால் கட்டப்பட்டது என்றும் பின்னர் கி.பி 1156 இல் போசள மன்னர்களால் புதுப்பிக்கப்பட்டது என்றும் நம்பப்படுகிறது. இதனால் 1560 ஹெக்டேர் விவசாய நிலம் பாசன வசதி பெறுகிறது.  சகுனகிரி மலையை பின்னணியாக கொண்டுள்ள அழகிய நிலப்பரப்புக்காக இந்த ஏரி அறியப்படுகிறது. ஆனால் போதுமான வசதிகள் இல்லாததால் சுற்றுலா பயணிகள் இந்த ஏரியைப் பார்க்க வருவதில்லை.

மேற்கோள்கள்
-----------

1. ↑  "Ayyanakere". Chickmagalur Govt. agencies இம் மூலத்தில் இருந்து 14 September 2017 அன்று. பரணிடப்பட்டது... பார்த்த நாள்: 29 July 2016.
2. ↑  "The Lore of Ayyanakere". Deccan Herald Newspaper.. பார்த்த நாள்: 29 July 2016.
**தேவநல்லூர் கோமதி அம்மன் உடனுறை சோமநாதர் கோயில்** என்பது இந்தியாவின், தமிழ்நாட்டின், திருநெல்வேலி மாவட்டம், தேவநல்லூர் என்ற ஊரில் உள்ள சிவன் கோயில் ஆகும். இக்கோயிலானது திருநெல்வேலியில் இருந்து களக்காடு செல்லும் சாலையில் தாமிரபரணி ஆற்றின் துணை ஆறான பச்சையாற்றின் கரையில் அமைந்துள்ளது. இத்தலம் இராமர் சிவனை வழிபட்டு பேறுபெற்ற பஞ்சலிங்க தலங்கலில் ஒன்றாக கருதப்படுகிறது.

தொன்மம்
-------

800 ஆண்டுகளுக்கு முன்பு இப்பகுதியை வீரமார்த்தாண்டன் என்னும் மன்னன் ஆண்டுவந்தான். அவன் ஒரு சமயம் வேட்டைக்குச் சென்றான். அப்போது வேட்டை நாய் ஒன்று முயலைத் துரத்திச் என்றது. ஓடிக்கொண்டிருந்த முயல் ஒரு மரத்தின் அடியில் சென்றதும், திடீரென நாயை எதிர்த்து நின்று, நாயை விரட்டியது. மறு நாள் வேட்டைக்குச் சென்றபோதும் இதேபோன்று முயல் அந்த இடத்தில் நாயை விரட்டிய நிகழ்வு நடந்தது.

இதைக் கண்டு ஆச்சரியமுற்ற மன்னன். மரத்தின் அருகே குழிதோண்டிப் பார்க்குமாறு தன் வீரர்களுக்கு கட்டளை இட்டான். அப்போது அக்கே ஒரு சிவலிங்கம் கிடைத்தது. இறைவனின் பெருமையை வியந்து பச்சையாறின் கரையில் சோமநாதருக்கு கோயில் கட்டினான்.

இறைவன் இறைவி
------------

சோமநாதர் கோயிலில் இறைவன் சிவலிங்கமாக காட்சியளிக்கிறார். இறைவியின் திருவுருவம் முகுந்த நுணுக்கமாக வடிக்கபட்டுள்ளது. அம்மனின் முகம் புன்னகையுடன் காட்சியளிப்பவராக உள்ளார். இருவரும் கிழக்கு நோக்கி காட்சியளிக்கின்றனர்.

மேற்கோள்கள்
-----------

1. 1 2 3  "திருமணத் தடை நீக்கும் தேவநல்லூர் ஸ்ரீசோமநாதர்". இந்து தமிழ். 2023-சூன்-13.. பார்த்த நாள்: 16 சனவரி 2024.
**மிர்சா கலிப் அருங்காட்சியகம்** (Ghalib Museum, New Delhi) என்பது புது தில்லியில் உள்ள 18ஆம் நூற்றாண்டின் உருது கவிஞர் மிர்சா கலிப்பின் வாழ்க்கை மற்றும் காலங்கள் பற்றிய ஒரு அருங்காட்சியகம் ஆகும். புது தில்லியின் கலிப் அகாதமியின் நிர்வாகக் கட்டுப்பாட்டின் கீழ் இந்த அருங்காட்சியகம் உள்ளது. இந்த அருங்காட்சியகம் 13ஆம் நூற்றாண்டின் சூபி துறவி குவாஜா நிஜாமுதீனின் கல்லறைக்கு அருகில் அமைந்துள்ளது.

வரலாறு
------

இந்த அருங்காட்சியகம் கலிப் அகாதமி கட்டிடத்தின் மூன்றாவது மாடியில் அமைந்துள்ளது. 22 பிப்ரவரி 1969 அன்று கலிப் நூற்றாண்டு விழாவில் இந்தியாவின் 3வது குடியரசுத் தலைவர் சாகீர் உசேன் அவர்களால் முறையாகத் திறந்து வைக்கப்பட்டது. இந்த அருங்காட்சியகத்தில் கலிப் வசித்த இடங்கள், உணவுப் பழக்கம் மற்றும் கவிஞரின் உடைகள் மற்றும் அவரது காலங்களின் படங்கள் உள்ளன. இந்த அருங்காட்சியகத்தில் முகலாய காலத்தைச் சேர்ந்த முத்திரைகள், நாணயங்கள், தபால் தலைகள் மற்றும் கையெழுத்து மாதிரிகள் உள்ளன. ம. பி. உசைன், சதீஷ் குஜ்ரால், அனிசு பரூக்கி போன்ற புகழ்பெற்ற கலைஞர்களின் ஓவியங்கள் அருங்காட்சியகத்தின் முக்கிய ஈர்ப்புகளில் சில. கலிப்பின் கவிதை எழுத்துக்கள் மற்றும் கலிப்பின் கவிதைகளை அடிப்படையாகக் கொண்ட பிற கலைப் படைப்புகளும் காட்சிக்கு வைக்கப்பட்டுள்ளன.

மிர்சா கலிபின் கல்லறை அகாதமி கட்டிடத்திற்கு அருகில் உள்ளது. இது நிஜாமுதீன் தர்காவிற்குச் செல்லும் வழியில் கட்டிடத்தின் இணைக்கப்பட்ட முற்றத்தில் அமைந்துள்ளது. உமாயூனின் கல்லறை அருங்காட்சியகத்திலிருந்து நடந்து செல்லும் தூரத்தில் உள்ளது.

படங்கள்
-------

* 
* 
* 
* 
* 
* 
*

கலைப்பொருட்கள்
--------------

* கையெழுத்து பிரதிகள்

* 
* 
* 
* 

* கடிதங்கள்

* 
* 
* 

* அஞ்சல் முத்திரைகள்

* 
* 

* நாணயங்கள்

* 
* 
* 
* 
* 
* 
* 
* 
* 

* அஞ்சல் தலைகள்

கலிப்பை நினைவுகூரும் வகையில், இந்தியாவில் மட்டுமின்றி பாக்கித்தானிலும் தபால் தலைகள் வெளியிடப்பட்டன.

*

மேலும் பார்க்கவும்
------------------

* கலிப்

மேற்கோள்கள்
-----------

1. ↑  "History" இம் மூலத்தில் இருந்து 27 May 2015 அன்று. பரணிடப்பட்டது... பார்த்த நாள்: 11 January 2014.
2. ↑  "Ghalib Academy".. பார்த்த நாள்: 11 January 2014.
3. ↑  "BRIEF REVIEW OF GHALIB ACADEMY, NEW DELHI".. பார்த்த நாள்: 11 January 2014.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சிறியத்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சிறியத் தேன்வழிகாட்டி** (*Lesser honeyguide*)(*இண்டிகேட்டர் மைனர்*) என்பது இண்டிகேடோரிடே குடும்பத்தில் உள்ள ஒரு பறவை சிற்றினம் ஆகும்.

சரகம்
-----

இது அங்கோலா, பெனின், போட்சுவானா, புர்கினா பாசோ, புருண்டி, கேமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, எரித்திரியா, எசுவாத்தினி, கபோனியா, எத்தியோப்பியா, கானா, கினி, கினி-பிசாவு, கென்யா, லெசோத்தோ, லைபீரியா, மலாவி, மாலி, மொசாம்பிக், நமீபியா, நைஜர், நைஜீரியா, உருவாண்டா, செனிகல், சியேரா லியோனி, சோமாலியா, தென்னாப்பிரிக்கா, சூடான், தான்சானியா, சாம்பியா ஆகிய நாடுகளில் காணப்படுகிறது.

படங்கள்
-------

* The brood parasite nestling, here peeking from the nest of a black-collared barbet, waiting to be fed

மேற்கோள்கள்
-----------

வெளி இணைப்புகள்
---------------

* Lesser honeyguide - The Atlas of South African Birds இல் உள்ள இனங்கள் உரை .
* யூடியூப் வீடியோ: லெசர் ஹனிகைட் (இன்டிகேட்டர் மைனர்)

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1260894
* விக்கியினங்கள்: Indicator minor
* ADW: Indicator\_minor
* BirdLife: 22680623
* ஈபேர்டு: leshon1
* Euring: 32560
* GBIF: 5228985
* iNaturalist: 204526
* IRMNG: 10214755
* ITIS: 553934
* IUCN: 22680623
* என்.சி.பி.ஐ: 219522
* Xeno-canto: Indicator-minor

 |
**பமுனாரி** மேற்கு வங்காள மாநிலத்தில் ஹூக்ளி மாவட்டத்தின் செம்பம்போர் துணைப் பகுதியில் உள்ள ஒரு நகரமான சாமுரம்பூர் உத்தரப்பாரா சிடி பிளாக் ஆகும். இது தங்குனி பொலிஸ் நிலையத்தின் கீழ் உள்ளது.

புவியியல்
---------

**பமுனாரி** 22°40′28″N 88°18′59″E﻿ / ﻿22.67451°N 88.31652°E﻿ / 22.67451; 88.31652
இல் அமைந்துள்ளது. கொல்கத்தா-தில்லி தேசிய நெடுஞ்சாலை -2 உடன் இணைக்கப்பட்டுள்ளது.

விளக்கப்படங்கள்
---------------

 2011 ஆம் ஆண்டு இந்தியாவின் மக்கள் தொகை கணக்கெடுப்பின்படி பாமுனாரியின் மொத்த மக்கள் தொகை 6,266 இதில் 3,227 (52%) பேர் ஆண்கள் மற்றும் 3,039 (48%) பேர் பெண்கள் அடங்குவர். 6 ஆண்டுகளுக்கு முன் மக்கள் தொகை 580 ஆகும்.. பாமுனாரி எழுத்தறிவு பெற்றவர்களின்  மொத்த எண்ணிக்கை 4,997 (6 ஆண்டுகளில் 87.88% மக்கள்) 

ஹூக்ளி மாவட்டத்தில் உள்ள பின்வரும் நகராட்சிகள் மற்றும் மக்கள்தொகை உள்ள நகரங்கள் 2011 கணக்கெடுப்பின்படி கொல்கத்தா நகர்ப்புற ஒருங்கிணைப்பின் பகுதியாக இருந்தது: பன்ஸ்பீரியா (M), ஹுக்லி-சின்சுராஹ் (M), பரா கேஜூரியா (வெளியே வளர்ச்சி), சங்கானாகர் (CT), அமோத்காட்டா (CT), சக் பன்செபரியா (CT), நல்தங்க (CT), கோடாலியா (CT), குலிகந்தா (CT), சிம்லா (CT), தர்மபூர் (CT), ப்ஹாதிரேச்வர் (M), சாம்ப்டானி (M), சந்தன்நகர் (எம் கார்ப்), பைத்தியபதி (M), செரம்பூர்(M), ரிஸ்ரா (M), ரிஸ்ரா (CT), பமுனாரி (CT), தக்ஷின் ராஜ்யத்பூர் (CT), நபகிராம்காலனி (CT), கொன்னகர் (M), உத்தரப்பாரா கோட்ருங் (M), ரக்ஹுநாத்பூர் (PS-Dankuni) (CT), கானிபூர் (CT) மற்றும் கீடா(CT).

As of 2001[update] இந்திய மக்கள் தொகை கணக்கெடுப்பின்படி,  பமுனாரி ன் மக்கள்தொகை 6,913 ஆக இருந்தது. இவர்களில் 52% ஆண்கள், 48% பெண்கள் ஆவார்கள்.. பமுனாரி மக்களின் சராசரி கல்வியறிவு 72% ஆகும், இது தேசிய சராசரியான 59.5% ஐ விட அதிகமாக உள்ளது. இதில் ஆண்களில் 55% மற்றும் பெண்களில் 45% எழுத்தறிவு  பெற்றிருந்தனர். மக்கள் தொகையில்11% பேர்  6 வயதுக்குட்பட்டோர் ஆவார்கள்.

குறிப்புகள்
-----------

1. ↑  "District-wise list of stautory towns". Census Commission of India இம் மூலத்தில் இருந்து July 21, 2011 அன்று. பரணிடப்பட்டது... பார்த்த நாள்: 2009-01-28.
2. ↑  "C.D. Block Wise Primary Census Abstract Data(PCA)". *2011 census: West Bengal – District-wise CD Blocks* (Registrar General and Census Commissioner, India).. பார்த்த நாள்: 13 June 2016.
3. ↑  "Provisional Population Totals, Census of India 2011". *Constituents of Urban Agglomeration Having Population Above 1 Lakh* (Census of India 2011).. பார்த்த நாள்: 16 June 2016.
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.
**ந. பூலாம்பட்டி** (*N. Poolampatty*) இந்தியா நாடு, தமிழ்நாடு மாநிலம், திருச்சிராப்பள்ளி மாவட்டம், மணப்பாறை வட்டத்தில் உள்ள ஒரு ஊராகும்.

அமைவிடம்
--------

இவ்வூர் மணப்பாறையிலிருந்து வடமேற்கில் சுமார் 14 கி.மீ தொலைவில் உள்ளது.

ஊர் - பெயர்க் காரணம்
--------------------

ந. பூலாம்பட்டி என்னும் சொல்லில் "ந" என்னும் எழுத்து இவ்வூரில் முதன் முதலில் குடியேறிய நல்லதம்பி என்பவரைக் குறிக்கும். இவர்தான் இந்த ஊரை உருவாக்கியவர் என வாய்மொழி தகவல்கள் மூலம் அறியமுடிகிறது.

பூலாச்செடிகள் அதிகம் இருப்பதால் இவ்வூர் பூலாம்பட்டி என அழைக்கப்படுகிறது.

ஊர் சிறப்புகள்
--------------

நூலகம்
[*தொடர்பிழந்த இணைப்பு*], 

புனித ஜான் தொடக்கப்பள்ளி,

அரசு மேல்நிலைப்பள்ளி,

இந்தியன் வங்கி, 

இந்தியன் வங்கி எ. டி. எம், 

அஞ்சல் அலுவலகம்
[*தொடர்பிழந்த இணைப்பு*], 

சமுதாயக்கூடம், 

கூட்டுறவு வங்கி, 

கிராம நிர்வாக அலுவலகம், 

அரசு கால்நடை மருத்துவமனை, 

தனியார் மருந்து வங்கிகள், 

புனித ஸ்நாபக அருளப்பர் திருமண மண்டபம், 

புனித ஸ்நாபக அருளப்பர் ஆலயம் (sjbc.000webhostapp.com).

தொழில்கள்
---------

ஆசிரியர்கள் அதிகம் உள்ள ஊர். வேளாண்மை (நெல், சோளம், கடலை, கம்பு, சிறுதானியங்கள் மற்றும் காய்கறிகள்) இவ்வூரில் முதல்நிலைத் தொழிலாகும். தொழிலாளர்கள் அதிகம் உள்ள ஊர்.

திருவிழாக்கள்
-------------

* ஆண்டுதோறும் சூன் 24 ஆம் தேதி அன்று புனித ஸ்நாபக அருளப்பர் தேர்த்திருவிழா வெகு விமர்சையாக நடைபெறுகின்றது.
* தமிழ் மாதம் புரட்டாசி 14,15 ஆகிய தேதிகளில் வரும் வியாழக்கிழமை மாலையில் நல்லதம்பி ஐயா கல்லறைத் திருவிழா சமபந்தி அன்னதானத்தோடு நடைபெறுகின்றது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "மாவட்ட ஆட்சியர் தொடர்பு விவரம்". தமிழ்நாடு அரசு.. பார்த்த நாள்: நவம்பர் 3, 2015.
4. ↑  "Library". .
**வையாபுரி பெரியகருப்பையா** (*V. Periyakaruppiah*) இந்தியாவில் சென்னை உயர் நீதிமன்றத்தின் ஓய்வு பெற்ற நீதிபதி ஆவார்.

ஆரம்ப வாழ்க்கை மற்றும் தொழில்
-----------------------------

நீதிபதி வி. பெரியகருப்பையா , 1950ஆம் ஆண்டு அக்டோபர் 5ஆம் தேதி, காமாட்சிபுரத்தில் (தேனி மாவட்டம், இந்தியா) பிறந்தார்.

காமாட்சிபுரத்தில் உள்ள பி. எச். என். உயர்நிலைப் பள்ளியில் கல்வி கற்ற பிறகு, விருதுநகரில் உள்ள விருதுநகர் இந்து நாடார் சீனிவாச நாடார் கல்லூரியில் தனது இளங்கலை பட்டப்படிப்பை முடித்தார். பின்னர் 1974-இல் சென்னை சட்டக் கல்லூரியில் சட்டப் பட்டம் பெற்றார். ஆகத்து 1974-இல் இவர் வழக்கறிஞராகச் சேர்ந்தார்.

மதுரையில் பயிற்சி பெற்ற பிறகு, 1989ல் நேரடியாகத் துணை நீதிபதியாக நியமிக்கப்பட்டார். விழுப்புரம், திருவள்ளூர், சென்னை மற்றும் கடலூரில் துணை மற்றும் மாவட்ட நீதித்துறையின் கீழ் பணியாற்றியுள்ளார். பின்னர் சென்னை உயர் நீதிமன்றத்தின் நிர்வாகப் பதவிகளில் ஏறக்குறைய மூன்று ஆண்டுகள் பதிவாளராக (கண்காணிப்பு) பணியாற்றினார். மேலும் சென்னை உயர் நீதிமன்றத்தின் மதுரைக் கிளையின் முதல் பதிவாளராகவும் (நீதித்துறை) இருந்தார்.

நவம்பர் 2007-இல் சென்னை உயர் நீதிமன்றத்தில் நீதிபதியாகப் பதவி உயர்வு பெறுவதற்கு முன்பு, சென்னை மாநகர் குடிமையில் நீதிமன்றத்தில் முதன்மை நீதிபதியாக பணியாற்றினார்.

10 நவம்பர் 2009 அன்று சென்னை உயர் நீதிமன்றத்தில் நீதிபதியாக எளிமையாகப் பதவியேற்றார். இவரது பதவி பின்னர் நிரந்தரமாக்கப்பட்டது.

இந்திய நீதித்துறையில் நீதிபதியாக 23 ஆண்டுகள் பணியாற்றிய பிறகு, அக்டோபர் 4, 2012 அன்று பணியிலிருந்து ஓய்வு பெற்று, ஆயுதப்படை தீர்ப்பாயத்தில் (சென்னை இருக்கை) நீதித்துறை உறுப்பினராகப் பொறுப்பேற்றார்.

மேற்கோள்கள்
-----------

1. ↑  "Archive News". *தி இந்து*. 2007-11-06 இம் மூலத்தில் இருந்து 2007-11-08 அன்று. பரணிடப்பட்டது... பார்த்த நாள்: 2016-12-01.
2. 1 2  Tamil Nadu (2012-10-05). "High Court judge retires - TAMIL NADU". *The Hindu*.. பார்த்த நாள்: 2016-12-01.
3. ↑  "Madras High Court". Hcmadras.tn.nic.in இம் மூலத்தில் இருந்து 10 November 2017 அன்று. பரணிடப்பட்டது... பார்த்த நாள்: 2016-12-01.
4. ↑  "CDJ - Judgments - Supreme Court - High Court - Case laws - Head Notes - India Law Judgments". Cdjlawjournal.com. 2016-03-02.. பார்த்த நாள்: 2016-12-01.
5. ↑  The author has posted comments on this article (2009-11-08). "14 addl judges of Madras high court made permanent". *The Times of India* இம் மூலத்தில் இருந்து 2011-06-02 அன்று. பரணிடப்பட்டது... பார்த்த நாள்: 2016-12-01.
6. ↑  The author has posted comments on this article (2012-10-05). "Forces tribunal bench gets judge after 6 months". *The Times of India* இம் மூலத்தில் இருந்து 2013-01-03 அன்று. பரணிடப்பட்டது... பார்த்த நாள்: 2016-12-01.

வெளி இணைப்புகள்
---------------

* சென்னை உயர்நீதிமன்ற இணையதளம்
* சென்னை உயர்நீதிமன்றத்தின் இணையதளம்.
* தமிழக அரசின் தொலைபேசி பட்டியல்
**செட்டிஜல்லு புல்லையா** (Chittajallu Pullayya) (1898 - அக்டோபர் 6 1967) மேலும் **சி புல்லையா** என்றும் அறியப்படும் இவர், ஒரு இந்தியத் திரைப்பட இயக்குனராவார். தெலுங்குத் திரையுலகில் முக்கியமாகப் பணியாற்றினார். இவர் தெலுங்கு நாடக இயக்கத்தின் தந்தை என்றும் கருதப்படுகிறார். 1933ஆம் ஆண்டில், *ஈஸ்ட் இந்தியா* திரைப்பட நிறுவனத்தின் முதல் இந்தியத் திரைப்படமான *சதி சாவித்ரி* மூலம் வெனிசு திரைப்பட விழாவில் கௌரவ விருது பெற்ற திரைப்பட இயக்குனராக அறிமுகமானார். பின்னர் இவர், *சதி அனுசுயா*, முதல் குழந்தைகள் படமான *லவகுசா* (1934) ஆகியவற்றை இயக்கியுள்ளார்.  

*ஈஸ்ட் இந்தியா* திரைப்பட நிறுவனத்தின் கீழ் *பக்கிண்டி அம்மாயி*, *வர விக்ரயம்*, *மாலதி மாதவம்* ஆகியப் படங்களை இயக்கியுள்ளார். சென்னைக்கு தனது தளத்தை மாற்றிய பின்னர் ஜெமினி ஸ்டூடியோஸின் கீழ் *பால நாகம்மா*, *அபூர்வ சகோதரர்கள்*, *விந்தியா ராணி* ஆகியவற்றை இயக்கியுள்ளார். தெலுங்கில் சிறந்த திரைப்படத்திற்கான தேசிய திரைப்பட விருதை வென்ற இந்து காவியமான இராமாயணத்தின் இலவன், குசன் ஆகியோரைப் பற்றிய லவகுசா இவரது குறிப்பிடத்தக்கப் பட்மாகும்.

மேற்கோள்கள்
-----------

1. ↑  Narasimham. "SATI SAVITRI (1933)". .
2. ↑  Bhagawan Das Garg (1996). *So many cinemas: the motion picture in India*. Eminence Designs. பக். 86. பன்னாட்டுத் தரப்புத்தக எண்:81-900602-1-X. .
3. ↑  "11th National Film Awards". இந்திய சர்வதேச திரைப்பட விழா இம் மூலத்தில் இருந்து 2 May 2017 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் சி. புல்லையா

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**சுந்தரம் நயினார் சுந்தரம்** (*Sundaram Nainar Sundaram*)(3 ஆகத்து 1932 - செப்டம்பர் 2001) ஓர் இந்திய நீதிபதி மற்றும் குசராத்து மற்றும் தெலங்காணா உயர் நீதிமன்றத்தின் முன்னாள் தலைமை நீதிபதி ஆவார்.

தொழில்
------

நயினார் சுந்தரம் 1932ஆம் ஆண்டு திருநெல்வேலியில் பிறந்தார். இவரது தந்தை கெர்பர்ட் சுந்தரம் மாவட்ட மற்றும் அமர்வு நீதிபதியாக இருந்தார். இவர் காஞ்சிபுரத்தில் உள்ள ஆண்டர்சன் உயர்நிலைப் பள்ளி மற்றும் பி. எசு. மேல்நிலைப் பள்ளி ஆகியவற்றில் படித்தார். சென்னை இலயோலாக் கல்லூரியில் பட்டம் பெற்ற இவர், சென்னை சட்டக் கல்லூரியில் சட்டப் பட்டம் பெற்றார். 1955-இல், நயினார் சுந்தரம் சென்னை உயர்நீதிமன்றத்தில் குடிமையியல் மற்றும் குற்றவியல் பிரிவில் பயிற்சியைத் தொடங்கினார். 4 சனவரி 1978-இல் சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்டார். நயினார் சுந்தரம் 15 சூன் 1992 அன்று குசராத்து உயர் நீதிமன்றத்தின் தலைமை நீதிபதியாகப் பதவி உயர்வு பெற்றார். இதன்பிறகு இவர் திசம்பர் 1993-இல் தெலங்காணா உயர் நீதிமன்றத்தின் தலைமை நீதிபதியானார். நீதிபதி நயினார் சுந்தரம் ஓய்வு பெற்ற பிறகு தமிழ்நாடு மாநில மனித உரிமைகள் ஆணையத்தின் முதல் தலைவராக நியமிக்கப்பட்டார்.

மேற்கோள்கள்
-----------

1. ↑  "High Court of Gujarat". .
2. ↑  "Former Judges List". .
3. ↑  "Gujarat High Court Recruitment 2020 - District Judge, Civil Judge". .
4. ↑  "After three years, rights panel gets chairperson". .
**சையத் சாபர் இசுலாம் (Syed Zafar Islam)** இந்தியாவைச் சேர்ந்த ஓர் அரசியல்வாதியாவார். உத்தரபிரதேச மாநிலத்திலிருந்து மாநிலங்களவையில் நாடாளுமன்ற உறுப்பினராக இருந்தார்.  தற்போது பாரதிய சனதா கட்சியின் தேசிய செய்தி தொடர்பாளர்களில் ஒருவராகவும் உள்ளார்.  சையது சாபர் இசுலாம் ஒரு முன்னாள் முதலீட்டு வங்கியாளராகவும் இந்திய துணை நிறுவனமான இடாய்ச்சு வங்கியின் முன்னாள் நிர்வாக இயக்குனரும் ஆவார்.  இவர் கட்சியின் முக்கிய முசுலிம் தலைவர்களில் ஒருவராகக் கருதப்படுகிறார். 

2017 முதல் 2020 ஆம் ஆண்டு வரை ஏர் இந்தியாவின் அதிகாரப்பூர்வமற்ற சுயாதீன இயக்குநராகவும் பணியாற்றினார்.

அரசியல் வாழ்க்கை
----------------

### அரசியல் பிரவேசம்

சையத் சாபர் இசுலாம் நரேந்திர மோடியின் அரசியலால் பாதிக்கப்பட்டு, இந்தியாவின் இடாய்ச்சு வங்கியின் இயக்குநர் பதவியை விலகல் செய்த பின்னர் 5 ஏப்ரல் 2014 அன்று பாரதிய சனதா கட்சியில் சேர்ந்தார். பின்னர் கட்சியின் தேசிய செய்தி தொடர்பாளராக நியமிக்கப்பட்டார். 2017 ஆம் ஆண்டில் இவர் அமைச்சரவையின் நியமனக் குழுவால் ஏர் இந்தியாவின் அதிகாரப்பூர்வமற்ற சுயாதீன இயக்குநராக நியமிக்கப்பட்டார்.  சோதிராதித்ய சிந்தியாவின் நெருங்கிய நண்பரான சாபர், 2020 ஆம் ஆண்டில் காங்கிரசில் இருந்து பாரதிய சனதா கட்சிக்கு சிந்தியா மாறவும், கமல்நாத்தின் தேர்ந்தெடுக்கப்பட்ட மத்தியப் பிரதேச காங்கிரசு அரசாங்கத்தை கவிழ்க்கவும் உதவுவார் என்று நம்பினார். பல தேசிய செய்தித்தாள்களில் அரசியல் மற்றும் பொருளாதார விவகாரங்கள் பற்றிய கருத்துக்களையும் இவர் எழுதினார். 

### பாராளுமன்ற உறுப்பினர்

2020 ஆம் ஆண்டு நடைபெற்ற இடைத்தேர்தலில், உத்தரபிரதேசத்தில் இருந்து காலியான மாநிலங்களவை பதவிக்கு இவர் போட்டியின்றி தேர்ந்தெடுக்கப்பட்டார்.

மேலும் பார்க்க
--------------

* பாரதிய ஜனதா கட்சி
* ஆரிப் முகமது கான்
* முக்தார் அப்பாசு நக்வி

மேற்கோள்கள்
-----------

1. ↑  "BJP's Syed Zafar Alam elected unopposed to Rajya Sabha from Uttar Pradesh". .
2. ↑  "BJP Spokesperson Syed Zafar Islam Party's Rajya Sabha Poll Candidate from UP". .
3. ↑  "SYED ZAFAR ISLAM Profile". .
4. ↑  "Zafar Islam, who helped bring Scindia to BJP, given RS ticket". .
5. ↑  न्यूज़, एबीपी (2020-08-27). "जानिए कौन हैं सैयद जफर इस्लाम, जिन्हें यूपी से BJP ने दिया राज्यसभा का टिकट" (in hi). .
6. ↑  "BJP leader Syed Zafar Islam appointed non-official director of Air India". .
7. ↑  "Syed Zafar Islam is BJP nominee for RS from Uttar Pradesh" (in en-IN). 2020-08-26. .
8. ↑  "BJP's Syed Zafar Alam elected unopposed to Rajya Sabha from Uttar Pradesh". .
**சமத்துவ பொருளாதாரவாதிகளின் மாநாடு** (*Conference of Socialist Economists*) சமத்துவ / சமூக பொருளாதாரவாதிகளின் மாநாடு தன்னை ஒரு சர்வதேச, ஜனநாயக உறுப்பினர் அமைப்பு என்று விவரிக்கிறது. இந்த மாநாடு, முதலாளித்துவத்தின், குறைகளை விமர்சனம் செய்வது மட்டுமின்றி ஏனைய கல்வி முறைகளை பாதுகாக்கவும் அடித்தளமாய் விளங்க முயல்கிறது.

வரலாறு
------

1960 களில் ஐக்கிய தேசியத்தில் சமத்துவ / சமூக அரசியலின் பொது எழுச்சியில் ஹரோல்ட் வில்சன் தொழிற்கட்சி அரசாங்கத்தை தவறான பாதையில் முன்னெடுத்துச் சென்றார். மேலும் மரபார்ந்த பொருளாதார தத்துவத்துடன் சமத்துவ பொருளாதாரவாதிகளின் கருத்துக்கள் முரண்பாடு கொண்டவையாக இருந்தது.

1970 ஜனவரியில் முதல் மாநாட்டில் பிரதான பொருளாதார வல்லுனர்கள் 75 பேர், மூலதன சர்ச்சை, வளர்ச்சிப் பொருளாதாரம் மற்றும் மூலதனத்தின் சர்வதேசமயமாக்கல் பற்றிய ஆவணங்களை விவாதித்தனர். அதே ஆண்டு அக்டோபரில் இரண்டாவது மாநாட்டில் 125 பங்கேற்பாளர்கள் பங்கேற்று, வெளிநாடுகள் உட்பட 20 நபர்களின் மூலதனத்தை ஈர்த்தனர். மேலும் நவீன முதலாளித்துவத்தின் மாநில பொருளாதார பங்கைக் கருத்தில் கொண்டார்கள்.

இந்த நிகழ்வு, CSE ஒரு நிரந்தர அமைப்பாக அமைவதற்கும், பிரிட்டனிலும் EEC யிலும் ஒரு மாநாட்டை ஏற்பாடு செய்வதற்கும், ஒரு பத்திரிக்கை தொடங்குவதற்கும் தீர்மானிக்கப்பட்டது. இந்த மாநாடு (டிசம்பர் 1971) இன் தகவலறிக்கை வெளியிடப்பட்டது. முதல் மாநாட்டில் நான்கு நாடுகள் 1977 ஆம் ஆண்டில் மூலதனம், வகுப்புகள் பற்றிய தகவலறிக்கையை முழுமையாக வெளியிட்டது.

சமூக பொருளாதாரவாதிகளின் கூற்றுப்படி, மூலதனம் மற்றும் வகுப்புகள் வழக்கமான கல்வி பிரிவுகளின் கீழ் எளிமைபடுத்தாத பிரிவுகளாக இயங்குகின்றன. சமூக பொருளாதாரவாதிகளில் ஒரு சிலரே தொழில்முறை பொருளாதார வல்லுநர்களாக உள்ளனர். மேலும் தகவலறிக்கை, செய்திகள், ஊடகங்கள் என அனைத்திலும் ஈடுபாட்டுடன் செயல்படுகின்றனர்.

சமூக பொருளாதாரவாதிகளின் "பொது அறிவு" / "பொது சிந்தனை" என்ற இதழே, எடின்பார்க்கில் நடந்த மாநாட்டின் அடிநாதமாகும்.

நூற்பட்டியல்
------------

* Radice, Hugo. "A short history of the CSE". *Capital & Class* **10**: 43–49. .
* Piciotto, Sol. "Ten years of Capital & Class". *Capital & Class* **30**: 7–15. doi:10.1177/030981688603000101.
* Barratt Brown, Michael. "In honour of the 50th issue of Capital & Class and the approaching 25th anniversary of the CSE". *Capital & Class* **50**: 7–9.
* Lee, Frederic S.. "Conference of Socialist Economists and the emergence of heterodox economics in post-war Britain". *Capital & Class* **75**: 15–39. doi:10.1177/030981680107500102.

குறிப்புகள்
-----------

1. ↑  "Common Sense". .

வெளி இணைப்புகள்
---------------

* சோசலிச பொருளாதாரவாதிகளின் மாநாடு
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சுமாத்திரா|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சுமாத்திரா வால் காக்கை** அல்லது **சுந்தா வால் காக்கை** (***தென்ட்ரோசிட்டா ஆக்சிபிடலிசு***) என்பது கோர்விடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவின் சுமாத்திரா தீவில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். போர்னியா வால் காக்கை (*தெ. சைனெராசென்சு*) சில சமயங்களில் இந்தப் பறவையின் துணையினமாகக் கருதப்படுகிறது.

மேற்கோள்கள்
-----------

வார்ப்புரு:Corvidae

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1588369
* விக்கியினங்கள்: Dendrocitta occipitalis
* BirdLife: 103719284
* ஈபேர்டு: sumtre1
* EoL: 916517
* GBIF: 2482453
* iNaturalist: 8307
* IRMNG: 11281284
* ITIS: 559704
* IUCN: 103719284
* Xeno-canto: Dendrocitta-occipitalis

 |
**துகாரினோவைட்டு** (*Tugarinovite*) என்பது MoO2 என்ற மூலக்கூற்று வாய்பாட்டால் விவரிக்கப்படும் அரிய மாலிப்டினம் ஆக்சைடு கனிமமாகும். கந்தக குறைபாட்டைக் குறைக்கும் சூழலில் உருகா உருமாற்றத்துடன் தொடர்புடைய முதன்மை கனிம கட்டமாக துகாரினோவைட்டு தோன்றுகிறது. கனிமம் தோன்றுமிடத்தில் யுரேனினைட்டு, மாலிப்டினைட்டு, கலீனா, சிர்கான் மற்றும் உல்பெனைட்டு ஆகிய கனிமங்களுடன் காணப்படுகிறது.

முதன்முதலில் உருசியாவின் தூர-கிழக்கு பிராந்தியத்தில் உள்ள அமுர்சுகாயா மாகாணத்தில் உள்ள லென்சுகாய் மாலிப்டினம்-யுரேனியம் படிவுகளில் துகாரினோவைட்டு கண்டறியப்பட்டது. இது மாசுகோவில் உள்ள வெர்னாட்சுகி நிறுவனத்தைச் சேர்ந்த புவி வேதியியலாளர் இவான் அலெக்சீவிச்சு துகாரினோவின் நினைவாக கனிமத்திற்கு துகாரினோவைட்டு எனப் பெயரிடப்பட்டது. உருசியாவில் கிடைத்ததற்கு அடுத்து மெக்சிகோவின் சிகூவாகூவாவில் உள்ள அலெண்டே விண்கல், சப்பானின் நான்செய் தீவுக்கூட்டம் மற்றும் செக் குடியரசின் போகிமியா ஆகிய இடங்களிலும் துகாரினோவைட்டு கனிமம் இருப்பதாக பதிவாகியுள்ளது.

மேற்கோள்கள்
-----------

1. 1 2 3  Handbook of Mineralogy
2. 1 2  Tugarinovite on Mindat.org
3. ↑  Tugarinovite on Webmin
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Muntiacus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பு கோட் கேளையாடு** (*Pu Hoat muntjac*)(*முண்டியாகசு புகோடென்சிசு*) என்பது லாவோஸின் எல்லையில் உள்ள வியட்நாமில் உள்ள பு கோட் பகுதியில் மட்டுமே காணப்படும் கேளையாடு சிற்றினமாகும். இது சில சமயங்களில் ரூஸ்வெல்ட்டின் கேளையாட்டுடன் தொடர்புடையதாகக் கருதப்படுகிறது. மேலும் இதன் வாழ்விடமும் நடத்தையும் ஒரே மாதிரியாக இருக்கலாம்.

பு கோட் கேளையாடு வியட்நாமில் கான் டிச் கிராமம், கம்யூன், கியூ போங் மாவட்டம், நெகி அன் மாகாணத்தில் மட்டுமே காணப்படுவது பதிவுசெய்யப்பட்டுள்ளது.

மேற்கோள்கள்
-----------

1. 1 2  Timmins, J; Duckworth, J.W. (2016). "*Muntiacus puhoatensis*". *IUCN Red List of Threatened Species* **2016**: e.T136293A22164930.. பார்த்த நாள்: 9 June 2022.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2121152
* விக்கியினங்கள்: Muntiacus puhoatensis
* EoL: 7240299
* GBIF: 4262417
* iNaturalist: 74655
* ITIS: 898203
* IUCN: 136293
* MSW: 14200417

 |
லீலா சேத்
**லீலா சேத்** (*Leila Seth*)(20 அக்தோபர் 1930--5 மே 2017) என்பவர் தில்லி உயர் நீதிமன்ற முதல் பெண் நீதிபதியாகப் பதவி வகித்தவர் ஆவார். இவர் இமாச்சல பிரதேச உயர்நீதி மன்றத்தின் முதல் முதன்மை நீதிபதியாகவும் இருந்தவர்.

வாழ்வும் பணிகளும்
-----------------

உத்தரப்பிரதேச மாநிலம் இலக்னோவில் பிறந்த லீலா சேத் திருமணம் ஆனதும் தம் கணவருடன் இங்கிலாந்துக்குச் சென்றார். அங்கு சட்டம் பயின்று லண்டன் சட்டத் தேர்வில் வெற்றி பெற்று முதலில் வந்தார்.

இந்தியாவில் அசோக் குமார் சென் என்னும் வழக்கறிஞரிடம் இளையராகப் பணி செய்தார். வரிகள் சம்பந்தமான வழக்குகள், திருமண முறிவுகள் தொடர்பான குற்றவியல் வழக்குகள் போன்றவற்றை நடத்தினார்.
பெண் குழந்தைகளுக்குச் சொத்தில் வாரிசு உரிமைகள் சட்டத் திருத்தம் உண்டாகப் பங்களிப்புச் செய்தார்.
பொது உரிமையியல் சட்டம்  என்னும் கருத்தாக்கத்துக்கு ஆதரவு தெரிவித்தார்.
பெண்களுக்கு எதிராகத் தொடுக்கப்படும் பாலியல் வன்முறையை எதிர்த்து தம் கருத்துகளைச் சொல்லி வந்தார்.
15 ஆவது சட்டக் குழுவின் உறுப்பினராக இருந்தார்.

லீலா  சேத்துக்கு மூன்று பிள்ளைகள். அவர்களில் ஒரு மகனான விக்ரம் சேத் என்பவர் ஆங்கிலப் புதின ஆசிரியர் ஆவார்.
லீலா சேத்  தன் வரலாறு நூல் உள்பட மூன்று நூல்கள் எழுதியுள்ளார்.

இறப்பு
------

நீதிபதி லீலா சேத், 86 வயதில் நொய்டாவில் உள்ள தனது இல்லத்தில் 5 மே 2017 அன்று இரவு இருதய-சுவாசத் தாக்குதலால் இறந்தார். இவருக்கு கணவர், இரண்டு மகன்கள் மற்றும் ஒரு மகள் உள்ளனர். இவரது விருப்பப்படி, மாற்றுச் சிகிச்சை அல்லது மருத்துவ ஆராய்ச்சி நோக்கங்களுக்காக தனது கண்கள் மற்றும் பிற உறுப்புகளை தானம் செய்ததால், இறுதிச் சடங்கு எதுவும் நடைபெறவில்லை.

மேற்கோள்
--------

1. ↑
2. ↑  Leila Seth, first woman judge of Delhi high court, dies at 86
3. ↑  Justice Leila Seth, First Woman Judge Of Delhi High Court, Dies At 86